《送别任龙图》
宋代·史才

江上飞樯高数寻，西风客路思难禁。
三千奏议曾经国，十万兵屯已属心。
官驿疏梅春意足，楚天孤鹜晓烟沉。
闽南君去才称最，慰我秋鸿达好音。

作者简介：（?—1162）明州鄞县人。史简孙。徽宗政和八年进士。高宗绍兴二十三年除签书枢密院事，兼权参知政事。以贻书李光，为秦桧党羽所诬，落职提举宫观。